Publication: Magyar Közlöny
Issue: MK-2004-3 (Year: 2004, Number: 3)
Era: 2004-2010
Section: A rádiózásról és televíziózásról szóló 1996. évi I. törvény
Paragraph Index: 105

A rádiózásról és televíziózásról szóló 1996. évi I. törvény (a továbbiakban: Törvény) szerint a Magyar Rádió Közala- 2004/3. szám pítvány, illetve a Magyar Televízió Közalapítvány kuratóriumába 21-21 tagot, a Hungária Televízió Közalapítvány kuratóriumába 23 tagot szervezetek delegálhatnak. A delegált tagok — az Országgyûlés által választott legalább 8-8 tagú elnökséggel együttesen — alkotják az adott közalapítvány kuratóriumát, gyakorolják a kuratórium tagjait megilletõ jogokat, a Törvény által részletesen meghatározottak szerint (pl. megválasztják a mûsorszolgáltató elnökét). A delegált tagok megbízatása egy évre szól. Tiszteletdíj nem illeti meg õket, költségtérítésre jogosultak. A delegált tagokra is vonatkoznak a Törvény 58. §-a szerinti összeférhetetlenségi szabályok. A kuratóriumi tagság kezdete a sorsolás idõpontja, lejárta a következõ év március 31. Delegálásra az a szervezet jogosult, amelyet az Országos Rádió és Televízió Testület (a továbbiakban: Testület) nyilvántartásba vesz. (Delegálásra jogosultak még a határon túli magyar szervezetek is, õket a Határontúli Magyarok Hivatala javaslatára a Testület értesíti.) A nyilvántartásba vétel a csatolt minta szerint szabályszerûen kitöltött és kellõ igazolásokkal ellátott jelentkezési lap benyújtásával történik. Ha egy szervezet már élt delegálási jogával és a vele azonos csoportba tartozó más szervezetek közül van olyan, amely még nem delegált, ezen szervezet a kuratóriumi megbízatásának lejártától számított három éven belül nem vehet részt sem a megállapodásban, sem a sorsolásban. I. A Magyar Rádió Közalapítvány, illetve a Magyar Televízió Közalapítvány kuratóriumaiba történõ delegálásra a Törvény 56. §-a (1) bekezdésének a)—p) pontjaiban megjelölt szervezetek jelentkezhetnek az egyes alpontok szerint kialakuló csoport tagjai együttesen (csoportonként) a megjelölt számban delegálhatnak tagot mindkét kuratóriumba:

Source: https://magyarkozlony.hu/hivatalos-lapok/c6df5e83f0bf37db3864f03b7fffa71d1e7b5f9b/dokumentumok/88e7f994cf7d3ce84a6055ab65f161970eeac31d/letoltes